proxectonos/corpus_dominio_legal_administrativo_tmp huggingface dataset:
RESOLUCIÓN do 28 de xullo de 2021, da Xerencia da Área Sanitaria da Coruña e Cee, pola que se anuncia a incorporación ao Consello Asesor de Pacientes da Área Sanitaria da Coruña e Cee da Asociación de Sarcomas de Galicia (Asarga).
Servizo Galego de Saúde — III. Outras disposicións — 06/08/2021

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria da Coruña e Cee da seguinte asociación:
A Coruña, 28 de xullo de 2021
RESOLUCIÓN do 27 de xullo de 2021, da Dirección Xeral de Patrimonio Natural, pola que se publican as entidades beneficiarias das subvencións concedidas en virtude da Orde do 19 de xaneiro de 2021 pola que se establecen as bases reguladoras e a convocatoria para o ano 2021 das axudas para estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede de reservas da biosfera de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente, Territorio e Vivenda — III. Outras disposicións — 06/08/2021

De conformidade co establecido no artigo 15.1 da Lei 9/2007, do 13 de xuño, de subvencións de Galicia, publícanse as subvencións concedidas.
De acordo co anterior,
Publicar no Diario Oficial de Galicia as subvencións concedidas en virtude da Orde do 19 de xaneiro de 2021 pola que se establecen as bases reguladoras e a convocatoria para o ano 2021 das axudas para estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede de reservas da biosfera de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
As subvencións destínanse á restauración dos ecosistemas naturais, á posta en valor da riqueza natural e paisaxística das zonas rurais e á conservación do patrimonio inmaterial, inventarios, estudos, campañas de concienciación sobre o ambiente e actividades de información e sensibilización para a conservación do patrimonio natural dentro das reservas da biosfera.
Inclúense axudas destinadas a estudos/investimentos vinculados ao mantemento, á recuperación e á rehabilitación do patrimonio cultural e natural das poboacións, das paisaxes rurais e das zonas con alto valor natural, incluídos os seus aspectos socioeconómicos, así como as iniciativas de sensibilización ecolóxica no territorio das reservas da biosfera que responden aos criterios ou actuacións tipificados no artigo 5 da Orde do 19 de xaneiro de 2021, con cargo á aplicación orzamentaria 07.03.541B.760.0.
As contías e as entidades beneficiarias relaciónanse no anexo I desta resolución.
Os importes foron aprobados pola Resolución da Dirección Xeral de Patrimonio Natural do día 21 de xullo de 2021.
Santiago de Compostela, 27 de xullo de 2021
EXTRACTO da Orde do 20 de xullo de 2021 pola que se establecen as bases reguladoras para a promoción e consolidación do emprego autónomo a través do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2021 (código de procedemento TR349F).
Consellería de Emprego e Igualdade — III. Outras disposicións — 04/08/2021

BDNS (Identif.): 578044.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias das axudas previstas nesta orde as persoas traballadoras autónomas ou as persoas profesionais pola primeira, segunda e terceira contratación que realicen con carácter indefinido.
Segundo. Obxecto
Este programa ten por obxecto fixar as bases reguladoras e proceder á convocatoria para o ano 2021 dos incentivos á contratación indefinida inicial e á formación de persoas desempregadas realizadas por persoas traballadoras autónomas ou persoas profesionais con domicilio social e fiscal en Galicia.
Terceiro. Bases reguladoras
Orde do 20 de xullo de 2021 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado polo programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2021 (Programa de axudas a persoas traballadoras autónomas pola contratación indefinida de persoas asalariadas) (código de procedemento TR349F).
Cuarto. Importe
Para a concesión destas axudas destínase un millón de euros (1.000.000 €).
Quinto. Prazo de presentación de solicitudes
a) As solicitudes de axudas polas contratacións subvencionables realizadas entre o 1 de outubro de 2020 e a data da publicación desta orde deberán presentarse no prazo de dous meses contado desde o día seguinte ao da publicación da orde. Entenderase como último día de prazo o correspondente ao mesmo ordinal do día da publicación e se no mes de vencemento non hai día equivalente ao inicial do cómputo entenderase que o prazo expira o último día do mes.
b) As axudas previstas polas contratacións subvencionables realizadas desde a entrada en vigor desta orde deberán solicitarse ata o último día do segundo mes seguinte á data en que se inicie a relación laboral indefinida pola que se solicita subvención. Se o último día de prazo é inhábil entenderase prorrogado ao primeiro día hábil seguinte.
c) O prazo para a presentación das solicitudes de axudas rematará o 30 de setembro de 2021, aínda que nesa data non transcorrese o prazo sinalado no parágrafo anterior.
Santiago de Compostela, 20 de xullo de 2021
RESOLUCIÓN do 12 de xullo de 2021 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2021.
Consellería de Facenda e Administración Pública — III. Outras disposicións — 06/08/2021

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao primeiro trimestre de 2021, que figuran como anexo a esta resolución.
Santiago de Compostela, 12 de xullo de 2021
ORDE do 16 de xullo de 2021 pola que se concede a Medalla Emilia Pardo Bazán para o recoñecemento de accións relevantes en prol da igualdade entre mulleres e homes.
Consellería de Emprego e Igualdade — III. Outras disposicións — 04/08/2021

O Decreto 53/2019 prevé a concesión, con carácter anual, de ata un máximo de tres condecoracións, baixo a denominación Medalla Emilia Pardo Bazán, para o recoñecemento de accións relevantes en prol da igualdade entre mulleres e homes, coa finalidade de recoñecer publicamente as accións desenvolvidas na Comunidade Autónoma de Galicia por parte de persoas, colectivos, entidades ou institucións, tanto públicas como privadas, que teñan contribuído e destacado na defensa da igualdade de dereitos e oportunidades entre mulleres e homes.
O artigo 14 do Decreto 53/2019 prevé que a concesión da medalla se efectuará por orde da persoa titular da consellería con competencias en materia de igualdade, a quen lle corresponderá adoptar a decisión de outorgar a medalla ás persoas propostas pola Comisión de Valoración.
Tendo en conta a proposta efectuada pola Comisión de Valoración o día 16 de xullo de 2021 e o previsto no artigo antes indicado, mediante esta orde concédese a Medalla Emilia Pardo Bazán ás persoas e entidades que se indican a seguir.
Por todo o exposto,
Conceder a Medalla Emilia Pardo Bazán a:
– Asociación Mirabal.
– Zaza Ceballos González-Llanos.
– María Jesús Díaz Sánchez (Marijé Díaz).
Santiago de Compostela, 16 de xullo de 2021
EXTRACTO da Orde do 20 de xullo de 2021 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado polo programa operativo FSE Galicia 2014-2020, e se procede á súa convocatoria para o ano 2021 (código de procedemento TR341D).
Consellería de Emprego e Igualdade — III. Outras disposicións — 04/08/2021

BDNS (Identif.): 577931.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Serán beneficiarias aquelas persoas que causen alta no réxime especial de autónomos ou en calquera outro réxime especial por conta propia da Seguridade Social ou en mutualidade de colexio profesional entre o 1 de outubro de 2020 e o 30 de setembro de 2021, ambos inclusive, como titulares ou cotitulares do negocio ou explotación.
Segundo. Obxecto
Esta orde ten por obxecto a concesión dunha axuda económica a aquelas persoas desempregadas que pretendan desenvolver a súa actividade empresarial ou profesional en Galicia como traballadoras autónomas ou por conta propia, para facer fronte aos distintos gastos xerados no comezo da súa actividade laboral.
Terceiro. Bases reguladoras
Orde do 20 de xullo de 2021 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado polo programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2021 (Programa de axudas á promoción de emprego autónomo) (código de procedemento TR341D).
Cuarto. Importe
Para a concesión destas axudas destínanse once millóns douscentos mil euros (11.200.000 €).
Quinto. Prazo de presentación de solicitudes
O prazo xeral de presentación de solicitudes para o Programa I regulado nesta orde finalizará o 30 de setembro de 2021.
Santiago de Compostela, 20 de xullo de 2021
DECRETO 115/2021, do 8 de xullo de 2021, polo que se dispón a substitución dun membro do Consello Escolar de Galicia.
Consellería de Cultura, Educación e Universidade — III. Outras disposicións — 04/08/2021

De conformidade co disposto no artigo 6 da Lei 3/1986, do 18 de decembro, de consellos escolares de Galicia; no artigo 10 do Decreto 44/1988, do 11 de febreiro, polo que se desenvolve a dita lei; no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Confederación ANPAS Galegas, por proposta do conselleiro de Cultura, Educación e Universidade, logo da deliberación do Consello da Xunta de Galicia, na súa reunión do oito de xullo de dous mil vinte e un,
Artigo 1.
Cesamento
Que cese Javier Sánchez García como membro do Consello Escolar de Galicia, en representación de pais e nais de alumnos/as, por proposta das confederacións de asociacións de pais e nais de alumnos/as en proporción á súa representatividade (ensino público), proposto pola Confederación ANPAS Galegas.
Artigo 2.
Nomeamento
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación de pais e nais de alumnos/as, por proposta das confederacións de asociacións de pais e nais de alumnos/as en proporción á súa representatividade (ensino público), proposto pola Confederación ANPAS Galegas, a Iria Salvande Lorenzo.
Artigo 3.
Duración do mandato
O mandato do novo membro será polo tempo que resta para completar o mandato da representatividade que exerce.
Disposición derradeira única.
Entrada en vigor
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, oito de xullo de dous mil vinte e un
RESOLUCIÓN do 29 de xullo de 2021 pola que se amplía o prazo máximo para resolver e publicar a resolución do procedemento establecido na Resolución do 17 de decembro de 2020 pola que se dá publicidade do acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021, en réxime de concorrencia competitiva (Galicia Emprende) (código de procedemento IG406F).
Instituto Galego de Promoción Económica — III. Outras disposicións — 05/08/2021

Mediante a Resolución do 17 de decembro de 2020 publicouse o acordo do Consello de Dirección do Igape que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021, en réxime de concorrencia competitiva (Galicia Emprende) (DOG núm. 4, do 8 de xaneiro de 2021).
No primeiro parágrafo do punto quinto do resolvo establécese que o prazo máximo para resolver e publicar a resolución será de 5 meses desde a publicación da resolución no Diario Oficial de Galicia, é dicir, ata o 8 de xuño, transcorrido o cal poderase ter por rexeitada a solicitude.
Mediante a Resolución do director xeral do Igape do 4 de xuño de 2021 (DOG núm. 116, do 21 de xuño) ampliouse o prazo de resolución ata o 30 de xullo de 2021, en atención ao elevado número de solicitudes presentadas. Porén, non é previsible ter rematado a resolución da convocatoria e a notificación a todos os solicitantes antes desa data.
Por todo o anterior, de conformidade co disposto no artigo 23 da Lei 39/2015, do 1 de outubro, do procedemento administrativo común das administracións públicas,
Artigo primeiro. Ampliar ata o 8 de outubro de 2021, inclusive, o prazo para resolver e publicar a resolución, previsto no primeiro parágrafo do punto quinto do resolvo da Resolución do 17 de decembro de 2020 pola que se dá publicidade do acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021, en réxime de concorrencia competitiva (Galicia Emprende).
Artigo segundo. Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de xullo de 2021
RESOLUCIÓN do 29 de xullo de 2021 pola que se anuncia a convocatoria da selección de centros para participar no proxecto Digicraft en tu Cole no marco do Plan Digitalent durante o curso 2021/22, ampliar a participación dos centros seleccionados no curso 2019/20 e formalizar a participación na actividade formativa para os centros seleccionados no curso 2020/21.
Axencia para a Modernización Tecnolóxica de Galicia — III. Outras disposicións — 05/08/2021

Coa finalidade de proceder á implementación nos centros escolares sostidos con fondos públicos que impartan educación primaria da Comunidade Autónoma de Galicia do proxecto Digicraft en tu Cole no marco do Plan Digitalent, durante o curso 2021/22, ampliar a participación dos centros seleccionados no curso 2019/20 e formalizar a participación na actividade formativa para os centros seleccionados no curso 2020/21, resolvo anunciar:
Primeiro. Que na páxina web da Consellería de Educación, Universidade e Formación Profesional (www.edu.xunta.gal) estará dispoñible a convocatoria de selección de centros para participar no proxecto Digicraft en tu Cole no marco do Plan Digitalent durante o curso 2021/22, ampliar a participación dos centros seleccionados no curso 2019/20 e formalizar a participación na actividade formativa para os centros seleccionados no curso 2020/21.
Segundo. Que o prazo de presentación de solicitudes será desde o día seguinte ao da publicación deste anuncio no
Diario Oficial de Galicia
ata o 16 de setembro de 2021 (inclusive).
Terceiro. Que os centros deberán cubrir a solicitude que figura como anexo I da convocatoria e presentala na sede electrónica da Xunta de Galicia mediante o procedemento xenérico PR004A, e dirixirán a solicitude á Axencia para a Modernización Tecnolóxica de Galicia (Amtega) de Presidencia.
Ademais, remitirase copia da solicitude e da documentación ao correo electrónico digicraft@edu.xunta.es segundo os prazos establecidos.
Santiago de Compostela, 29 de xullo de 2021
EXTRACTO da Orde do 28 de xullo de 2021 pola que se amplía o crédito para o procedemento PE120B da Orde do 29 de decembro de 2020 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros cofinanciadas co Fondo Europeo Marítimo e de Pesca (FEMP), e se convoca para o ano 2021 o devandito procedemento, tramitado como expediente anticipado de gasto (códigos de procedemento PE120A, PE120B, PE120C, PE120E e PE120F).
Consellería do Mar — III. Outras disposicións — 05/08/2021

BDNS (Identif:): 544983.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Ampliación do crédito orzamentario
Amplíase o importe total do crédito para o financiamento das axudas previstas na Orde do 29 de decembro de 2020 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2021 o devandito procedemento, tramitado como expediente anticipado de gasto (códigos de procedemento PE120A, PE120B, PE120C, PE120E e PE120F), concretamente para o procedemento PE120B, nunha contía de 253.630,71 €, con cargo á aplicación orzamentaria 15.02.723A.770.6, código de proxecto 2016 00279, quedando un importe total da convocatoria de 2021 de 770.630,71 € neste proxecto.
Segundo. Prazo de presentación de solicitudes
Esta modificación non afecta o prazo establecido na referida orde para la presentación de solicitudes.
Santiago de Compostela, 28 de xullo de 2021
ORDE do 28 de xullo de 2021 pola que se amplía o crédito para o procedemento PE120B da Orde do 29 de decembro de 2020 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2021 o devandito procedemento, tramitado como expediente anticipado de gasto (códigos de procedemento PE120A, PE120B, PE120C, PE120E e PE120F).
Consellería do Mar — III. Outras disposicións — 05/08/2021

A Orde do 29 de decembro de 2020 (DOG núm. 15, do 25 de xaneiro de 2021) estableceu, para o ano 2021, a convocatoria de axudas para propietarios de buques e entre a súas finalidades estaban realizar investimentos que:
• Melloren a hixiene, saúde, seguranza e condicións de traballo en buques pesqueiros (procedemento PE120B).
A dita orde establece no seu artigo 4 que o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes.
Tendo en conta que este ano, polo número e contía deste tipo de axudas, o crédito orzamentario non foi suficiente para atender as solicitudes que cumpren cos requisitos, é polo que procede ampliar o crédito orzamentario para a concesión de axudas para a liña de investimentos que melloren a hixiene, saúde, seguridade e condicións de traballo en buques pesqueiros.
Por todo o anterior, e no uso das facultades que me foron conferidas,
Artigo único
Primeiro. Amplíase o importe da contía máxima das axudas que se van conceder ao abeiro da Orde do 29 de decembro de 2020 en:
• 253.630,71 euros, con cargo á aplicación 15.02.723A.770.6 dos orzamentos xerais da Comunidade Autónoma de Galicia para o ano 2021, polo que o importe total da convocatoria de 2021 para o procedemento 120B ascende a 770.630,71 euros.
Segundo. A publicación desta orde non supón a apertura dun novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 28 de xullo de 2021
RESOLUCIÓN do 28 de xullo de 2021 pola que se modifica a Resolución do 28 de decembro de 2020 para a concesión directa, mediante resolución, das axudas correspondentes ao Plan de mellora de camiños municipais de acceso a parcelas agrícolas 2021-2022.
Axencia Galega de Desenvolvemento Rural — III. Outras disposicións — 05/08/2021

O 28 de decembro de 2020, a directora xeral da Agader aprobou a Resolución para a concesión directa, mediante resolución, das axudas correspondentes ao Plan de mellora de camiños municipais 2021-2022 (DOG núm. 19, do 29 de xaneiro de 2021).
Previamente, o Consello da Xunta de Galicia, mediante o Acordo do 23 de decembro de 2020 autorizou a Agader para a concesión directa, mediante resolución, das citadas axudas, con fundamento no artigo 26 da Lei 9/2007, do 13 de xuño, de subvencións de Galicia (en adiante, LSG), en relación co artigo 40 do Decreto 11/2009, do 8 de xaneiro, polo que se aproba o seu regulamento, con base na concorrencia de razóns de interese público que redundan en beneficio de todos os concellos de Galicia, co obxectivo último de xerar cohesión social e territorial e mellorar as condicións de vida e traballo no medio rural e contribuír ao aumento da competitividade agraria e forestal.
Durante o período de instrución e resolución do procedemento púxose de manifesto a necesidade de ampliar o prazo de execución e xustificación dos investimentos subvencionados con cargo á anualidade 2021, en gran medida por causas derivadas da crise sanitaria causada pola COVID-19, o que está a motivar atrasos administrativos tanto na obtención de autorizacións sectoriais doutras administracións como nas correspondentes licitacións das obras por parte dos concellos beneficiarios.
Tendo en conta o anterior, a directora xeral da Agader, no exercicio das competencias delegadas polo Acordo do Consello de Dirección da Agader, do 11 de xullo de 2013 (DOG núm. 148, do 5 de agosto),
Artigo único
Modifícase a Resolución do 28 de decembro de 2020 para a concesión directa, mediante resolución, das axudas correspondentes ao Plan de mellora de camiños municipais de acceso a parcelas agrícolas 2021-2022, nos seguintes termos:
Un. Modifícase o artigo 14 do anexo I, que queda redactado como segue:
«Artigo 14. Xustificación dos investimentos
O prazo límite para executar e xustificar os investimentos correspondentes á anualidade 2021 será o 15 de outubro de 2021.
Para a anualidade 2022, o prazo límite para executar e xustificar os investimentos será o 10 de xuño de 2022».
Contra esta resolución, que pon fin á vía administrativa, cabe interpor potestativamente recurso de reposición ante o Consello de Dirección da Agader, no prazo dun mes contado desde o día seguinte ao da publicación desta resolución no DOG; ou recurso contencioso-administrativo ante o Xulgado do Contencioso-Administrativo de Santiago de Compostela, ao abeiro do artigo 10.1.a) da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da citada publicación no DOG.
Santiago de Compostela, 28 de xullo de 2021
RESOLUCIÓN do 6 de agosto de 2021 pola que se modifican os anexos II, III e IV da Orde do 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 11/08/2021

A Orde do 21 de xaneiro de 2021 aproba os diferentes modelos de autoliquidación do imposto sobre sucesións e doazóns na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
A aprobación da Lei 11/2021, do 14 de maio, de recuperación da terra agraria, motivou que, mediante a Resolución do 14 de maio de 2021 da Axencia Tributaria de Galicia, se modificase no anexo II da Orde do 21 de xaneiro de 2021 a solicitude de reducións non aplicables de oficio do modelo D650.
A Lei 11/2021, do 9 de xullo, de medidas de prevención e loita contra a fraude fiscal, de transposición da Directiva (UE) 2016/1164, do Consello, do 12 de xullo de 2016 (LCEur 2016\1031), pola que se establecen normas contra as prácticas de elusión fiscal que inciden directamente no funcionamento do mercado interior, de modificación de diversas normas tributarias e en materia de regulación do xogo, afecta, entre outras, á Lei 29/1987, do 18 de decembro, do imposto sobre sucesións e doazóns, modificando a base impoñible do imposto e a regulación da acumulación de doazóns, para incluír os supostos de contratos e pactos sucesorios que produzan adquisicións en vida do ou da causante.
Todo o exposto fai necesario modificar os anexos II, III e IV correspondentes aos modelos de autoliquidación do imposto de sucesións e doazóns, D650, 650 e 651, aprobados pola Orde do 21 de xaneiro de 2021, para reflectir neles estes cambios normativos, para oque é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro.
Modificar os anexos II, III e IV da Orde do 21 de xaneiro de 2021, que pasan a ser os seguintes:
Segundo.
Esta resolución entrará en vigor ao día seguinte da súa publicación no
Diario Oficial de Galicia
.
Santiago de Compostela, 6 de agosto de 2021
ORDE do 29 de xullo de 2021 pola que se amplía o prazo de presentación da documentación xustificativa establecido na Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN519B).
Vicepresidencia segunda e Consellería de Economía, Empresa e Innovación — III. Outras disposicións — 11/08/2021

O día 8 de xaneiro de 2021, publicouse no
Diario Oficial de Galicia
a Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, de axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN519B).
No artigo 21.1 das bases, establécese que os concellos beneficiarios terán ata o 31 de outubro de 2021 para presentar a documentación xustificativa da subvención. Tendo en conta a data de concesión das axudas aos concellos que quedaron en lista de agarda, despois da ampliación do crédito orzamentario, co fin de viabilizar os procesos de execución e xustificación por parte dos beneficiarios, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de execución e xustificación
Amplíase ata o día 15 de novembro de 2021 (inclusive) o prazo para a execución e xustificación dos investimentos que foron obxecto de subvención ao abeiro da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, de axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN519B).
Disposición derradeira única.
Entrada en vigor
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 29 de xullo de 2021
CORRECCIÓN DE ERROS. Orde do 7 de xuño de 2021 pola que se aproban as táboas de avaliación documental de determinadas series documentais do patrimonio documental de Galicia e se dispón a súa publicación no Diario Oficial de Galicia.
Consellería de Cultura, Educación e Universidade — III. Outras disposicións — 11/08/2021

Advertidos erros na dita orde, publicada no Diario Oficial de Galicia número 116, do 21 de xuño de 2021, é necesario facer a seguinte corrección:
No anexo I, na táboa 0056, nas páxinas 31051 e 31052, onde di: «Acceso restrinxido: os documentos que conteñen datos persoais que poidan afectar a seguridade, honra, saúde, intimidade ou imaxe das persoas e, en todo caso, os supostos de violencia de xénero, poderán ser obxecto de consulta pública se media consentimento das persoas afectadas, ou logo de que transcorran 25 anos desde a súa morte ou, se non se coñece a data do pasamento, 50 anos desde a produción do documento»; debe dicir: «Acceso restrinxido: 30 anos. Os documentos que conteñen datos persoais que poidan afectar a seguridade, honra, saúde, intimidade ou imaxe das persoas e, en todo caso, os supostos de violencia de xénero, poderán ser obxecto de consulta pública se media consentimento das persoas afectadas, ou logo de que transcorran 25 anos desde a súa morte ou, se non se coñece a data do pasamento, 50 anos desde a produción do documento».
ORDE do 3 de agosto de 2021 pola que se nomean novos membros do Consello Galego de Relacións Laborais, en representación de UGT-Galicia.
Consellería de Emprego e Igualdade — II. Autoridades e persoal — 13/08/2021

De acordo co disposto no artigo 7 da Resolución do 23 de outubro de 2008 pola que se dispón a publicación do Regulamento interno de organización e funcionamento do Consello Galego de Relacións Laborais (DOG do 13 de novembro), as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución que recolle o artigo 7 da dita resolución, UGT-Galicia acordou o nomeamento dun membro titular e dous membros suplentes do Pleno do Consello Galego de Relacións Laborais.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear como membro titular do Pleno do Consello Galego de Relacións Laborais, en representación de UGT-Galicia, a Mar Martín González en substitución de Beatriz Meilán del Río.
Artigo 2
Nomear como membros suplentes do Pleno do Consello Galego de Relacións Laborais, en representación de UGT-Galicia, a Juan Manuel Loureiro Taibo e a Trinidad Campos Rodríguez en substitución de Josefina Martínez Bao e Víctor Fernández Prieto.
Santiago de Compostela, 3 de agosto de 2021
ORDE do 29 de xullo de 2021 pola que se amplía o prazo de presentación da documentación xustificativa establecido na Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN541A).
Vicepresidencia segunda e Consellería de Economía, Empresa e Innovación — III. Outras disposicións — 11/08/2021

O día 8 de xaneiro de 2021 publicouse no Diario Oficial de Galicia a Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN541A).
No artigo 22.1 das bases establécese que os concellos beneficiarios terán ata o 31 de outubro de 2021 para presentar a documentación xustificativa da subvención. Tendo en conta a data de concesión das axudas aos concellos que quedaron en lista de espera, despois da ampliación do crédito orzamentario, xunto á complexidade da execución dos proxectos, co fin de viabilizar os procesos de execución e xustificación por parte dos beneficiarios sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único. Ampliación do prazo de execución e xustificación
Amplíase ata o día 15 de novembro de 2021 (incluído) o prazo para a execución e xustificación dos investimentos que foron obxecto de subvención ao abeiro da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN541A).
Disposición derradeira única. Entrada en vigor
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de xullo de 2021
ORDE do 29 de xullo de 2021 pola que se amplía o prazo de presentación da documentación xustificativa establecido na Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519D).
Vicepresidencia segunda e Consellería de Economía, Empresa e Innovación — III. Outras disposicións — 11/08/2021

O día 21 de xaneiro de 2020 publicouse no Diario Oficial de Galicia a Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519D).
No artigo 22.1 das bases establécese que os concellos beneficiarios terán ata o 31 de outubro de 2021 para presentar a documentación xustificativa da subvención. Tendo en conta a data de resolución das ditas axudas, motivada pola suspensión dos prazos administrativos establecida polo Real decreto 463/2020, do 14 de marzo, polo que se declara o estado de alarma para a xestión da crise sanitaria ocasionada pola COVID-19, xunto á complexidade da execución dos proxectos, co fin de viabilizar os procesos de execución e xustificación por parte dos beneficiarios sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu Regulamento,
Artigo único. Ampliación do prazo de execución e xustificación
Amplíase ata o día 15 de novembro de 2021 (incluído) o prazo para a execución e xustificación dos investimentos que foron obxecto de subvención ao abeiro da Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519D).
Disposición derradeira única. Entrada en vigor
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de xullo de 2021
DECRETO 120/2021, do 9 de agosto, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 17/08/2021

En virtude do establecido nos artigos 7 e 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, nos artigos 8 e 10 do seu Regulamento de réxime interno, e de acordo coa proposta efectuada pola Unión Xeral de Traballadores de Galicia (UGT),
Artigo 1
Nomear membros titulares do Consello Económico e Social de Galicia, en representación da Unión Xeral de Traballadores de Galicia (UGT) as seguintes persoas:
– Javier Carreiro Vázquez.
– Mar Martín González.
Artigo 2
Nomear membros suplentes do Consello Económico e Social de Galicia, en representación da Unión Xeral de Traballadores de Galicia (UGT) as seguintes persoas:
– José Luis Fernández Celís.
– Trinidad Campos Rodríguez.
Santiago de Compostela, nove de agosto de dous mil vinte e un
DECRETO 119/2021, do 9 de agosto, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 17/08/2021

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu Regulamento de réxime interno, e de acordo coa proposta efectuada pola Unión Xeral de Traballadores de Galicia (UGT),
Artigo 1
Que cesen como membros titulares do Consello Económico e Social de Galicia, en representación da Unión Xeral de Traballadores de Galicia (UGT) as seguintes persoas:
– Beatriz Meilán del Río.
– José Luis Fernández Celís.
Artigo 2
Que cesen como membros suplentes do Consello Económico e Social de Galicia, en representación da Unión Xeral de Traballadores de Galicia (UGT) as seguintes persoas:
– Raquel Seijas Lamelas.
– María Isabel González Jardón.
Santiago de Compostela, nove de agosto de dous mil vinte e un
EXTRACTO da Orde do 4 de agosto de 2021 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para as anualidades 2021-2022 (código de procedemento TR802L).
Consellería de Emprego e Igualdade — III. Outras disposicións — 18/08/2021

BDNS (Identif.): 579415.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. As sociedades cooperativas, sociedades laborais, empresas de inserción e centros especiais de emprego previstas no artigo 6 da Lei 6/2016, do 4 de maio, da economía social de Galicia, que cumpran os seguintes requisitos:
a) Figurar inscritas como tales nos correspondentes rexistros administrativos da Comunidade Autónoma de Galicia.
b) Ter presentadas as contas anuais do último ano no Rexistro Mercantil, no Rexistro de Cooperativas ou no Rexistro de Fundacións, segundo corresponda á súa forma xurídica.
No caso de centros especiais de emprego que teñan forma xurídica de asociación, deberán ter aprobado o balance e conta de resultados pola súa asemblea xeral.
c) Acreditar unha antigüidade de 42 meses na data de solicitude.
d) Ter a capacidade administrativa, financeira e operativa para cumprir as condicións da axuda.
Segundo. Obxecto
Este programa ten como finalidade apoiar a consolidación das entidades da economía social de Galicia co fin de remediar a grave perturbación que na economía galega provocou o brote da COVID-19, facilitándolles acceso á liquidez e protección fronte a outros prexuízos económicos significativos que xurdisen por mor da COVID-19 mediante liñas de axudas que, con especial incidencia na transformación dixital, melloren a súa actividade económica, incrementen a súa competitividade e, en definitiva, manteñan empregos de calidade.
Terceiro. Importe
O orzamento total das subvencións previstas nesta orde ascende a 2.875.000 €, que se financiarán con cargo ao código de proxecto 2021 00056, distribuídos en dúas anualidades nas seguintes aplicacións orzamentarias:
Cuarto. Bases reguladoras
Orde do 4 de agosto de 2021 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para as anualidades 2021-2022 (código de procedemento TR802L).
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta orde no Diario Oficial de Galicia e finalizará o 30 de setembro de 2021, agás que se produza o suposto de esgotamento do crédito
Santiago de Compostela, 4 de agosto de 2021
EXTRACTO da Orde do 4 de agosto de 2021 pola que se establecen as bases reguladoras do Programa de apoio á recuperación de negocios en crise ou sen remuda xeracional mediante fórmulas de economía social, e se procede á súa convocatoria para os anos 2021 e 2022 (código de procedemento TR802R).
Consellería de Emprego e Igualdade — III. Outras disposicións — 18/08/2021

BDNS (Identif.): 579689.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
As sociedades laborais e cooperativas, previstas no artigo 6 da Lei 6/2016, do 4 de maio, de economía social de Galicia, xurdidas de sociedades de capital, sociedades civís, asociacións que estivesen a desenvolver unha actividade económica ou persoas autónomas preexistentes, a través dun proceso de transformación encadrable nalgún dos procesos que se detallan no artigo 6 da orde.
Segundo.
Obxecto e finalidade
Apoiar a recuperación de negocios en crise ou sen remuda xeracional, mediante fórmulas de economía social, destinadas a remediar a grave perturbación que na economía galega provocou o gromo de Covid-19 e a impulsar a actividade económica.
Terceiro.
Bases reguladoras
Orde do 4 de agosto de 2021 pola que se establecen as bases reguladoras do Programa de apoio á recuperación de negocios en crise ou sen remuda xeracional mediante fórmulas de economía social e se procede a súa convocatoria para os anos 2021 e 2022 (código de procedemento TR802R).
Cuarto.
Contía
O orzamento total ascende a dous millóns cincocentos mil euros (2.500.000,00 €), distribuído en dúas anualidades:
O programa inclúe catro liñas de financiamento cun máximo de 50.000 euros por entidade beneficiaria. A primeira liña de axuda establece apoios de ata 40.000 euros para investimentos vinculados coa adquisición de activos esenciais para o óptimo funcionamento da nova entidade; a segunda liña establece unha axuda máxima de 10.000 euros para os asesoramentos precisos para o cumprimento das obrigas legais e do proceso de planificación e valoración económica previo ao proceso de transformación; a terceira liña prevé unha axuda máxima de 10.000 euros para o desenvolvemento de servizos de profesionalización, planificación e plans estratéxicos; e a cuarta liña establece unha axuda máxima de 10.000 euros para o financiamento dos gastos correntes en que incorra a entidade beneficiaria nos doce meses seguintes á súa constitución.
Quinto.
Prazo de presentación de solicitudes
O prazo xeral para a presentación das solicitudes de axuda comezará a partir do día seguinte ao da publicación da convocatoria no
Diario Oficial de Galicia
e rematará o 30 de setembro de 2021, salvo que se produza o suposto de esgotamento do crédito orzamentario.
Santiago de Compostela, 4 de agosto de 2021
RESOLUCIÓN do 3 de agosto de 2021 pola que se ordena a publicación do Acordo do Consello da Xunta de Galicia do 29 de xullo de 2021 polo que se aproba a modificación da relación de postos de traballo da Consellería de Política Social.
Consellería de Facenda e Administración Pública — III. Outras disposicións — 18/08/2021

A aprobación da modificación da relación de postos de traballo da Consellería de Política Social xustifícase polas razóns indicadas no punto primeiro do acordo.
En consecuencia, por proposta da Consellería de Política Social e unha vez consultadas as organizacións sindicais presentes na mesa de negociación correspondente da Comunidade Autónoma e a Comisión de Persoal, o Consello da Xunta de Galicia, na súa reunión do 29 de xullo de 2021, adoptou o seguinte
Primeiro. Aprobar a modificación da relación de postos de traballo da Consellería de Política Social nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Para os postos de Xefatura Servizo de Xestión e Coordinación Administrativa e de Voluntariado e Participación foron clasificadas as excepcionalidades da súa cobertura polo sistema de libre designación na Resolución do 28 de xullo de 2017 pola que se ordena a publicación do Acordo do Consello da Xunta de Galicia do 28 de xullo de 2017 polo que se aproba a modificación da relación de postos de traballo da Consellería de Política Social (DOG núm. 150, do 8 de agosto).
Terceiro. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 29 de xullo de 2021, relativo á aprobación da modificación da relación de postos de traballo da Consellería de Política Social, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 3 de agosto de 2021